Voormalige minister van staatsveiligheid se seun beroofSiyabonga Cwele. Foto: Defenceweb.co.za Die polisie ondersoek ŉ saak van gewapende roof nadat die seun van Siyabonga Cwele, die voormalige minister van staatsveiligheid, by sy huis in Pretoria beroof is, het EWN Donderdag berig. Sy seun, Luyanda Cwele, is Dinsdagaand glo deur twee gewapende mans in sy huis oorval. Hy is in die badkamer toegesluit en kon eers Woensdag ontsnap. Tebello Mosiki-Siki, adjunk-polisiekommissaris van Gauteng, het aan EWN gesê die rowers het elektriese ware, motorsleutels en juwele gesteel. Niemand is nog in verband met die voorval in hegtenis geneem nie. Bron: EWN